title: Id-Deċiżjoni tal-Kummissjoni tal-25 ta' Frar 1999 dwar il-proċeduri li bihom uffiċjali u impjegati tal-Kummissjoni Ewropea jingħatalhom aċċess għal informazzjoni klassifikata f'idejn il-Kummissjoni (notifikata taħt id-dokument numru C(1999) 423)

text:
Avviż Legali Importanti

|

31999D0218

Official Journal L 080 , 25/03/1999 P. 0022 - 0024

		Id-Deċiżjoni tal-Kummissjonital-25 ta' Frar 1999dwar il-proċeduri li bihom uffiċjali u impjegati tal-Kummissjoni Ewropea jingħatalhom aċċess għal informazzjoni klassifikata f'idejn il-Kummissjoni(notifikata taħt id-dokument numru C(1999) 423)(1999/218/KE)IL-KUMMISSJONI TAL-KOMUNITAJIET EWROPEJWara li kkonsidrat it-Trattat li jistabbilixxi l-Komunità Ewropea, u partikolarment l-Artikolu 162(2) tiegħu,Billi t-Trattat dwar l-Unjoni Ewropea daħħal politika komuni dwar affarijiet barranin u sigurtà li tiġbor fiha is-suġġetti kollha li jirrelataw għas-sigurtà ta' l-Unjoni Ewropea, inkluż finalment il-qafas ta' politika ta' difiża komuni, li tista' 'l quddiem twassal għal difiża komuni;Billi, taħt l-Artikolu J.4 tat-Trattat imsemmi, l-Unjoni Ewropea tal-Punent (WEU) hi parti integrali mill-iżvilupp ta' l-Unjoni Ewropea, li titlob lill-WEU biex telabora u timplimenta deċiżjonijiet u azzjonijiet ta' l-Unjoni b'implikazzjonijiet ta' difiża;Billi, il-politika komuni ta' sigurtà ta' l-Unjoni Ewropea tista' tiġi żviluppata aktar wara d-dħul fis-seħħ tat-Trattat ta' Amsterdam; billi, bis-saħħa tal-Protokoll Nru 1 ta' l-Artikolu 17 tat-Trattat ta' l-Unjoni Ewropea, għandhom jittieħdu passi mill-Unjoni Ewropea li jsaħħu l-koperazzjoni bejn l-Unjoni Ewropea u l-WEU;Billi, bis-saħħa ta' l-Artikolu J.9 tat-Trattat ta' l-Unjoni Ewropea, il-Kummissjoni hi kompletament assoċjata ma' xogħol imwettaq fil-qasam tal-politika komuni dwar affarijiet barranin u sigurtà; billi l-Kummissjoni skond dan tirċievi u tipproduċi dokumenti li jkun fihom informazzjoni ta' natura sensittiva li l-kxif tagħha jista' jippreġudika l-interessi ta' l-Unjoni Ewropea, tal-Komunità u l-Istati Membri tagħha u dawk ta' organizzazzjonijiet internazzjonali bħall-WEU u n-NATO;Billi, bid-Deċiżjoni C(94) 3282 tat-30 ta' Novembru 1994, il-Kummissjoni adottat deċiżjoni dwar il-miżuri ta' sigurtà applikabbli għal informazzjoni klassifikata prodotta jew trasmessa b'konnessjoni ma' attivitajiet ta' l-Unjoni Ewropea;Billi, taħt l-Artikolu 6(3) tad-Deċiżjoni msemmija, informazzjoni li tkun waslet mill-WEU jew minn-NATO hi regolata b'regoli speċjali;Billi r-regoli ta' sigurtà għandhom ikopru mhux biss il-ħarsien fiżiku ta' informazzjoni klassifikata f'idejn il-Kummissjoni iżda wkoll l-awtorizzazzjoni ta' uffiċjali u impjegati oħra tal-Kummissjoni biex ikollhom aċċess għal din l-informazzjoni;Billi l-proċedura li tawtorizza uffiċjali u mpjegati oħra tal-Kummissjoni illi, minħabba d-dmirijiet tagħhom u għall-ħtiġijiet tas-servizz hemm bżonn li jkollhom aċċess għal din l-informazzjoni, għandha tiġi modifikata u aċċess bħal dan ikun ristrett għal persuni awtorizzati biss;Billi deċiżjonijiet biex tingħata awtorizzazzjoni jittieħdu biss wara eżami ta' sigurtà jkun twettaq mill-awtoritajiet nazzjonali kompetenti ta' l-Istati Membri;Billi din id-Deċiżjoni, bla ħsara għar-regoli dwar aċċess pubbliku għal informazzjoni tal-Kummissjoni fl-oqsma koperti mit-trattati li jistabbilixxu l-Komunitajet Ewropej, għandha titniżżel fid-Deċiżjoni tal-Kummissjoni 94/90/KEFA, KE, Euratom [1];Billi din id-Deċiżjoni hi bla ħsara għall-miżuri speċifiċi ta' sigurtà preskritti fir-Regolament tal-Kunsill (Euratom) Nru 3 tal-31 ta' Lulju 1958 li jimplimenta l-Artikolu 24 tat-Trattat li jistabbilixxi l-Komunità Ewropea dwar l-Enerġija Atomika [2];Billi, taħt l-Artikolu 5 tat-Trattat tal-KE, l-Istati Membri huma mitluba jiffaċilitaw it-twettiq mill-istituzzjonijiet ta' xogħolijiet li jmissu lilhom bis-saħħa tat-Trattati; billi għalhekk imiss lill-awtoritajiet ta' l-Istati Membri li jikkoperaw mal-Kummissjoni biex jinżamm standard għoli ta' protezzjoni u, għalhekk, biex iwettqu eżamijiet ta' sigurtà kif previst f'din id-Deċiżjoni,IDDEĊIDIET DAN LI ĠEJ:Artikolu 11. Skond id-Deċiżjoni tal-Kummissjoni Ċ(94)3282 tat-30 ta' Novembru 1994 u minħabba l-assoċjazzjoni sħiħa tal-Kummissjoni max-xogħol ta' ħolqien u implimentazzjoni tal-politika komuni ta' sigurtà ta' l-Unjoni, l-uniċi persuni awtorizzati li għandu jkollhom aċċess għal informazzjoni klassifikata li jkollha l-Kummissjoni għandhom ikunu uffiċjali u impjegati oħra tal-Kummissjoni jew kull min jaħdem mal-Kummissjoni li, minħabba d-dmirijiet tiegħu u l-ħtiġijiet tas-servizz, ikollu bżonn isir jaf jew juża din l-informazzjoni.2. Biex wieħed ikollu aċċess għal informazzjoni klassifikata "sigrieta ħafna", "sigrieta"', u "konfidenzali", il-persuni msemmija fil-paragrafu 1 iridu jkunu ġew awtorizzati skond l-Artikolu 2.3. Awtorizzazzjoni tingħata biss lil dawk il-persuni li jkunu għaddew eżami ta' sigurtà mill-awtoritajiet nazzjonali kompetenti ta' l-Istati Membri, skond il-proċedura preskritta fl-Artikolu 3.Artikolu 21. Il-Kummissjoni għandha tagħti l-awtorizzazzjonijiet imsemmija fl-Artikolu 1 wara li tkun kisbet l-opinjoni ta' l-awtoritajiet nazzjonali kompetenti ta' l-Istati Membri fuq il-bażi li wieħed ikun għadda minn eżami ta' sigurtà li jkun sar skond l-Artikoli 3 u 4.2. Awtorizzazzjoni, li tkun valida għal perjodu ta' ħames snin, m'għandhiex tkun għal aktar mill-perjodu tax-xogħolijiet li għalih tkun ingħatat.. Tista' tiġi mġedda mill-Kummissjoni skond il-proċedura msemmija fil-paragrafu 1.Awtorizzazzjoni tista' tiġi rtirata mill-Kummissjoni f'kull ħin.. Kull deċiżjoni biex tiġi rtirata awtorizzazzjoni trid titgħarraf lill-persuna konċernata, li tista' titlob biex tinstama' mill-Kap ta' l-Uffiċċju ta' Sigurtà tal-Kummissjoni, u lill-awtorità nazzjonali kompetenti.3. Eċċezzjonalment, jekk meħtieġ mis-servizz, il-Kummissjoni tista', wara li tkun innotifikat lill-awtoritajiet nazzjonali kompetenti u kemm il-darba ma jkun hemm ebda reazzjoni minn għandhom fi żmien xahar, tagħti awtorizzazzjoni temporanja għal perjodu ta' mhux aktar minn tliet xhur, sakemm joħroġ ir-riżultat ta' l-eżami msemmi fl-Artikolu 3.Artikolu 31. L-għan ta' l-eżami ta' sigurtà hu biex jiġi stabbilit jekk hemmx oġġezzjonijiet biex persuna titħalla li jkollha aċċess għal informazzjoni klassifikata f'idejn il-Kummissjoni.2. Eżami ta' sigurtà għandu jsir bl-għajnuna tal-persuna konċernata u fuq talba lill-Kummissjoni mill-awtoritajiet nazzjonali kompetenti ta' l-Istat Membru li tiegħu ikun ċittadin dak li jkun suġġett għal awtorizzazzjoni. Jekk il-persuna konċernata tkun toqgħod fit-territorju ta' Stat Membru ieħor, l-awtoritajiet nazzjonali konċernati jistgħu jiksbu l-koperazzjoni ta' l-awtoritajiet ta' l-Istat fejn joqgħod.3. Bħala parti mill-proċedura ta' l-eżami, il-persuna konċernata tintalab timla formola ta' informazzjoni personali.4. Fit-talba tagħha l-Kummissjoni trid tispeċifika t-tip u l-livell ta' informazzjoni klassifikata li għandha tkun disponibbli għall-persuna konċernata, biex hekk l-awtoritajiet nazzjonali kompetenti jkunu jistgħu iwettqu l-proċess ta' eżami u jagħtu l-opinjoni tagħhom dwar il-livell xieraq ta' awtorizzazzjoni li tkun trid tingħata.5. Il-proċess kollu ta' eżami ta' sigurtà flimkien mar-riżultati miksuba għandhom ikunu suġġetti għar-regoli u regolamenti rilevanti fis-seħħ fl-Istat Membru konċernat, inklużi dawk li jikkonċernaw appelli.Artikolu 41. Meta l-awtoritajiet nazzjonali kompetenti ta' l-Istat Membru jagħtu opinjoni posittiva, il-Kummissjoni tista' tagħti lill-persuna konċernata awtorizzazzjoni skond l-Artikolu 2.2. Opinjoni negattiva mill-awtoritajiet nazzjonali kompetenti għandha tiġi mgħarrfa lill-persuna konċernata, li tista' titlob biex tiġi mismugħa mill-Kummissjoni. Jekk il-Kummissjoni jidhrilha li hu meħtieġ, tista' titlob lill-awtoritajiet nazzjonali kompetenti għal xi kjarifiki oħra li jistgħu jagħtu. Jekk l-opinjoni negattiva tkun konfermata, l-awtorizzazzjoni ma tingħatax.Artikolu 5Dawk kollha li jingħataw awtorizzazzjoni fis-sens ta' l-Artikolu 2 għandhom, malli tingħata l-awtorizzazzjoni u mbagħad f'intervalli regolari, jirċievu kull struzzjonijiet meħtieġa dwar il-ħarsien ta' informazzjoni klassifikata u kif għandhom jiżguraw dan il-ħarsien Dawn il-persuni għandhom jiffirmaw dikjarazzjoni li fiha jirrikonoxxu l-irċevuta ta' l-istruzzjonijiet u jintrabtu li jobduhom.Artikolu 6L-Artikolu 1(2) u l-Artikoli 10 sa 13 tad-Deċiżjoni C(94)3282 tat-30 ta' Novembru 1994 dwar miżuri ta' sigurtà applikabbli għal informazzjoni klassifikata prodotta jew trasmessa b'konnessjoni ma' attivitajiet ta' l-Unjoni Ewropea huma b'dan imħassra. Awtorizzazzjonijiet mogħtija bis-saħħa ta' dik id-Deċiżjoni jibqgħu validi għall-perjodu li għalih ingħataw u għal perjodu ta' mhux aktar minn ħames snin minn meta jkunu ngħataw ħlief meta jkunu ġew irtirati qabel skond l-Artikolu 2(2).Artikolu 7Din id-Deċiżjoni għandha tidħol fis-seħħ fid-data ta' l-adozzjoni tagħha.Magħmul fi Brussel, fil-25 ta' Frar 1999.Għall-KummissjoniJacques SanterIl-President[1] ĠU L 46, tat-18.2.1994, p. 58.[2] ĠU C 17, tas-6.10.1958, p. 406/58.--------------------------------------------------


title: Deċiżjoni dwar il-Kontrollur Ewropew għall-Protezzjoni tad-Data tat-3 ta' Diċembru 2015 li tistabbilixxi grupp konsultattiv estern dwar id-dimensjonijiet etiċi tal-protezzjoni tad-data (“il-Grupp konsultattiv dwar l-Etika”)

text:
               28.1.2016

               MT

               Il-Ġurnal Uffiċjali tal-Unjoni Ewropea

               C 33/1

         DEĊIŻJONI DWAR IL-KONTROLLUR EWROPEW GĦALL-PROTEZZJONI TAD-DATA
   tat-3 ta' Diċembru 2015
   li tistabbilixxi grupp konsultattiv estern dwar id-dimensjonijiet etiċi tal-protezzjoni tad-data (“il-Grupp konsultattiv dwar l-Etika”)
   (2016/C 33/01)
   IL-KONTROLLUR EWROPEW GĦALL-PROTEZZJONI TAD-DATA,
   Wara li kkunsidra r-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni tal-individwu fir-rigward tal-ipproċessar ta' data personali mill-istituzzjonijiet u l-korpi tal-Komunità u dwar il-movement liberu ta' dik id-data
       (1), u b'mod partikolari l-Artikoli 41(2) u 46(e) tiegħu,
   Filwaqt li:

               (1)

               L-Artikolu 7 u 8 tal-Karta tad-Drittijiet Fundamentali tal-Unjoni Ewropea kif ukoll l-Artikolu 16 tat-Trattat dwar il-Funzjonament tal-Unjoni Ewropea jiggarantixxu r-rispett tal-ħajja privata u dik tal-familja u l-protezzjoni ta' data personali.

               (2)

               L-Artikolu 41(2), it-tieni sentenza, tar-Regolament (KE) Nru 45/2001 jipprovdi li l-KEPD għandu jkun responsabbli biex jagħti pariri lill-istituzzjonijiet u lill-korpi tal-UE u lil suġġetti tad-data dwar il-kwistjonijiet kollha li jikkonċernaw l-ipproċessar ta' data personali.

               (3)

               L-Artikolu 46 (e) tar-Regolament (KE) Nru 45/2001, kif elaborat fl-Artikolu 38(1) tar-Regoli ta' Proċedura tal-Kontrollur Ewropew għall-Protezzjoni tad-Data tas-17 ta' Diċembru 2012 (2), jistabbilixxi d-dover tal-KEPD li jissorvelja l-iżvilupp ta' teknoloġiji tal-informazzjoni u tal-komunikazzjoni u li jidentifika tendenzi emerġenti b'impatt potenzjali fuq il-protezzjoni ta' data.

               (4)

               L-avvanz teknoloġiku, bħat-tagħlim permezz ta' komputazzjoni ta' ammonti kbar ta' data u t-tagħlim bil-magni, jippermetti l-kollezzjoni u l-użu ta' data personali b'modi dejjem aktar opaki u kumplessi, b'hekk jinħoloq theddid sinifikanti għad-dinjità privata u għal dik umana.

               (5)

               Il-KEPD jimmira li jistimula diskussjoni miftuħa u informattiva dwar l-etika diġitali, li tippermetti lill-UE li tagħraf il-benefiċċji tat-teknoloġija għas-soċjetà u għall-ekonomija u li fl-istess ħin issaħħaħ id-drittijiet u l-libertajiet tal-individwi, b'mod partikolari d-drittijiet tagħhom għall-privatezza u għall-protezzjoni ta' data.

               (6)

               L-Opinjoni tal-KEPD tal-11 ta' Settembru 2015 — Lejn etika diġitali ġdida: (Towards a new digital ethics: Data, Dinjità u Teknoloġija (Data, Dignity and Technology) — tħabbar it-twaqqif ta' Grupp Konsultattiv dwar l-Etika.

         IDDEĊIEDA KIF ISEGWI:
   Artikolu 1
   Suġġett
   1.   Il-grupp konsultattiv estern dwar id-dimensjonijiet etiċi ta' protezzjoni ta' data (“il-Grupp konsultattiv dwar l-Etika”, minn hawn 'il quddiem: “il-Grupp Konsultattiv”) huwa bil-preżenti stabbilit.
   2.   Il-membri tal-Grupp Konsultattiv għandhom jinħatru mill-1 ta' Frar 2016 sal-31 ta' Jannar 2018.
   Artikolu 2
   Kompiti
   1.   Il-Grupp Konsultattiv għandu:

               (a)

               janalizza d-dimensjonijiet etiċi tal-protezzjoni tad-data;

               (b)

               jissottemetti rakkomandazzjonijiet lill-KEPD meta mitlub;

               (c)

               jissottometti suġġerimenti ta' riċerka, irawwem kooperazzjoni interdixxiplinarja;

               (d)

               jipproduċi minn tal-inqas żewġ rapporti pubbliċi;

               (e)

               jinvolvi esperti oħrajn fil-ħidma tiegħu fuq bażi permanenti jew ad hoc, fejn xieraq, b'mod partikolari fl-oqsma li fihom l-esperti l-oħrajn jistgħu jġibu għarfien u esperjenza addizzjonali mhux irrappreżentati fil-Grupp Konsultattiv, inkluża l-esperjenza fil-qasam tal-mediċina, saħħa, finanzi, enerġija, governanza politika, pulizija jew sigurtà;

               (f)

               jippreżenta suppożizzjonijiet lil udjenza kritika u jkejjel ir-riżultat tar-riflessjonijiet tal-Grupp Konsultattiv mal-esperjenza ta' prattikanti oħrajn.

         2.   Ir-riżultati tal-Grupp Konsultattiv għandhom ikunu bbażati fuq bażi soda u stabbli ta' għarfien, evidenza empirika u skrutinju bir-reqqa.
   3.   Il-KEPD għandu jippreżenta r-riżultati tal-Grupp Konsultattiv lil udjenza wiesgħa fil-kuntest ta' sessjonijiet ta' ħidma jew konferenzi.
   Artikolu 3
   Konsultazzjoni
   Il-KEPD jista' jikkonsulta lill-Grupp Konsultattiv fuq kwalunkwe kwistjoni relatata mad-dimensjonijiet etiċi tal-protezzjoni ta' data.
   Artikolu 4
   Sħubija — Ħatra
   1.   Il-Grupp Konsultattiv għandu jikkonsisti minn massimu ta' sitt personalitajiet eminenti bi track-record mixhud bi provi fl-analiżi u fir-riċerka f'oqsma li huma rilevanti għad-dimensjonijiet etiċi tal-protezzjoni ta' data.
   2.   Il-membri għandhom jinħatru f'kapaċità personali.
   3.   Il-membri għandhom jaġixxu b'indipendenza u libertà sħiħa minn kwalunkwe kunflitt ta' interess attwali jew potenzjali li jirriżulta minn kwalunkwe konnessjoni ma' organizzazzjonijiet pubbliċi jew privati b'interess ekonomiku jew politiku fl-attivitajiet jew konklużjonijiet tal-Grupp Konsultattiv.
   4.   Individwi jistgħu, bħala kundizzjoni għall-ħatra, ikunu meħtieġa jiddikjaraw affiljazzjonijiet tal-imgħoddi jew preżenti mal-organizzazzjonijiet li hemm referenza għalihom fit-tielet paragrafu, fejn dan huwa rilevanti biex jiġu evitati kunflitti ta' interess.
   Artikolu 5
   Operat
   1.   Il-Grupp Konsultattiv għandu jagħżel President minn fost il-membri tiegħu.
   2.   Barra mil-laqgħat tal-Grupp Konsultattiv li jsiru wiċċ imb'wiċċ, il-Grupp Konsultattiv jista' jiltaqa' permezz ta' vidjokonferenzi jew tekniki ta' komunikazzjoni oħrajn xierqa.
   3.   Bi ftehim mal-Grupp Konsultattiv, il-KEPD jista' jistieden esperti minn barra l-grupp li huma kkwalifikati biex jipparteċipaw fil-ħidma tal-Grupp Konsultattiv fuq bażi permanenti jew bażi ad hoc.
   4.   Il-President jista' wkoll jistieden osservaturi biex jattendu l-attivitajiet tal-grupp fuq bażi ad hoc.
   5.   Membri tal-grupp, kif ukoll esperti u osservaturi mistiedna, għandhom ikunu konformi mal-obbligi tas-sigriet professjonali stabbiliti fl-Artikolu 45 tar-Regolament (KE) Nru 45/2001. Il-President għandu jżomm lill-KEPD infurmat regolarment dwar il-ħidma tal-grupp.
   Artikolu 6
   Obbligi tal-KEPD
   1.   Il-membri tal-Grupp Konsultattiv għandhom jinħatru mill-KEPD wara sejħa għal turija ta' interess u abbażi tal-parir ta' kumitat ta' qabel l-għażla.
   2.   Il-KEPD għandu jipprovdi s-segretarjat tal-Grupp Konsultattiv. Uffiċjal tal-KEPD għandu jinħatar bħala s-Segretarju tal-grupp.
   3.   Il-KEPD għandu jadotta t-Termini ta' Referenza u r-Regoli ta' Proċedura għall-Grupp Konsultattiv.
   4.   Il-KEPD għandu jagħmel disponibbli l-informazzjoni kollha rilevanti dwar l-attivitajiet li jitwettqu mill-Grupp Konsultattiv fit-taqsima ddedikata fuq is-sit web tiegħu.
   Artikolu 7
   L-ispejjeż tal-laqgħat
   1.   Membri tal-Grupp Konsultattiv ma għandhomx jitħallsu għas-servizzi li jwettqu.
   2.   Spejjeż ta' vvjaġġar u sussistenza mġarrba mill-parteċipanti fl-attivitajiet tal-Grupp għandhom jiġu rimborżati mill-Kontrollur Ewropew għall-Protezzjoni tad-Data.
   3.   Taħt l-istess kundizzjonijiet, esperti u osservaturi mistiedna jistgħu jiġu rimburżati, sal-punt li s-Segretarju tal-Grupp Konsultattiv jikkonferma li hemm disponibbilità tal-baġit għall-parteċipazzjoni tagħhom.
   Artikolu 8
   Aċċess pubbliku għad-dokumenti u l-ipproċessar ta' data personali
   1.   Il-pubbliku għandu jkollu aċċess għad-dokumenti maħruġa mill-Grupp Konsultattiv skont il-prinċipji stabbiliti fir-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 fir-rigward ta' aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (3).
   2.   Data personali għandha tinġabar, tiġi pproċessata u ppubblikata mill-KEPD skont ir-Regolament (KE) Nru 45/2001.
   Artikolu 9
   Dħul fis-seħħ
   Dawn id-dispożizzjonijiet għandhom jidħlu fis-seħħ fil-ġurnata ta' wara l-iffirmar tagħhom u għandhom jiġu ppubblikati f'Il-Ġurnal Uffiċjali tal-Unjoni Ewropea.

      Magħmul fi Brussell, it-3 ta' Diċembru 2015.

         Giovanni BUTTARELLI

            Kontrollur Ewropew għall-Protezzjoni tad-Data

      (1)  ĠU L 8, 12.1.2001, p. 1.

      (2)  ĠU L 273, 15.10.2013, p. 41.

      (3)  ĠU L 145, 31.5.2001, p. 43.


title: 2011/609/UE: Deċiżjoni tal-Parlament Ewropew tal- 10 ta’ Mejju 2011 dwar l-għeluq tal-kontijiet tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/241

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar l-għeluq tal-kontijiet tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2009
   (2011/609/UE)
   IL-PARLAMENT EWROPEW,

               —

               wara li kkunsidra l-għeluq tal-kontijiet annwali tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja li ntemmet fil-31 ta’ Diċembru 2009, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05894/2011 — C7-0051/2011),

               —

               wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra d-Deċiżjoni tal-Kunsill Nru 2007/198/Euratom tas-27 ta’ Marzu 2007 li tistabbilixxi l-Impriża Konġunta Ewropea għall-ITER u l-Iżvilupp tal-Enerġija mill-Fużjoni u li tikkonferilha vantaġġi (3), u partikolarment l-Artikolu 5 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat dwar il-Kontroll Baġitarju (A7-0131/2011),

               1.

               Japprova l-għeluq tal-kontijiet tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni għas-sena finanzjarja 2009;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 342, 16.12.2010, p. 22.

      (2)  ĠU L 248, 16.9.2002, p. 1

      (3)  ĠU L 90, 30.3.2007, p. 58.

      (4)  ĠU L 357, 31.12.2002, p. 72.


title: Deċiżjoni tal-Kunsill 2003/543/PESK tal-21 ta' Lulju 2003 dwar l-implimentazzjoni ta' l-Azzjoni Konġunta 2002/589/PESK bil-għan ta' kontribuzzjoni ta' l-Unjoni Ewropea għall-ġlieda kontra l-akkumulazzjoni destabilizzanti u t-tixrid ta' armi zgħar u armi ħfief fl-Amerika Latina u l-Karibew

text:
Avviż Legali Importanti

|

32003D0543

Official Journal L 185 , 24/07/2003 P. 0059 - 0060

		Deċiżjoni tal-Kunsill 2003/543/PESKtal-21 ta' Lulju 2003dwar l-implimentazzjoni ta' l-Azzjoni Konġunta 2002/589/PESK bil-għan ta' kontribuzzjoni ta' l-Unjoni Ewropea għall-ġlieda kontra l-akkumulazzjoni destabilizzanti u t-tixrid ta' armi zgħar u armi ħfief fl-Amerika Latina u l-KaribewIL-KUNSILL TA' L-UNJONI EWROPEA,Wara li kunsidra l-Azzjoni Konġunta 2002/589/PESK tat-12 ta' Lulju 2002 fuq il-kontribuzzjoni ta' l-Unjoni Ewropea għall-ġlieda kontra l-akkumulazzjoni destabilizzanti u t-tixrid ta' armi zgħar u armi ħfief [1], u partikolarment l-Artikolu 6 tiegħu, flimkien mat-tieni inċiż ta' l-Artikolu 23(2) tat-Trattat ta' l-Unjoni Ewropea,Billi:(1) Bid-Deċiżjoni tal-Kunsill 2001/200/PESK [2], l-Unjoni Ewropea deċidiet li tikkontribwixxi għall-ġlieda kontra l-akkumulazzjoni bla rażan u t-tixrid ta' armi zgħar u armi ħfief, li ponew theddida għall-paċi u sigurtà u li reduċew il-prospetti għall-iżvilupp sostenibbli, inter alia fl-Amerika Latina u l-Karibew. Il-kontribuzzjoni ta' l-Unjoni Ewropea liċ-Centru Reġjonali għall-Paċi, Diżarm u Zvilupp fl-Amerika Latina u l-Karibew tan-Nazzjonijiet Uniti (UN-LiREC) fil-Lima taħt dik id-Deċiżjoni, li taġixxi f'isem id-Dipartiment Għall-Affarijiet tad-Diżarm tan-Nazzjonijiet Uniti (DDA), kienet effettiva li tassigura attivitajiet preparatorji u l-implimentazzjoni inizjali ta' ċerti elementi fil-qasam tal-ġlieda kontra l-akkumulazzjoni bla rażan u t-tixrid ta' armi zgħar u armi ħfief f'din ir-reġjuni. Biex ikomplu dawn l-attivitajiet, UN-LiREC u DDA appelaw għall-għajnuna mill-Unjoni Ewropea.(2) Biex jintlaħqu dawn l-għanijiet imniżżla fl-Artikolu 1 ta' l-Azzjoni Konġunta 2002/589/PESK, l-Unjoni Ewropea tħares li topera fil-fora internazzjonali rilevanti u f'kuntest reġjonali approprjat biex tagħti għajnuna permezz ta' l- organizzazzjonijiet internazzjonali, programmi u aġenziji kif ukoll arranġamenti reġjonali.(3) UN-LiREC, f'isem id- DDA, issegwi, fil funzjoni tagħha bħala Clearing-House Reġjonali fuq Armi, Ammunizjon u Splussivi fl-Amerika Latina u l-Karibew, l-għan ewlieni li tipprovdi l-Istati fir-reġjun b'għajnuna fl-implimentazzjoni ta' l-arranġamenti reġjonali u regolamenti u tiżviluppa approċċ koordinat biex timpedixxi t-traffikar ta' l-armi u ttejjeb il-kapaċitajiet fir-reġjun permezz ta' numru ta' proġetti speċifiċi.(4) L-għanijiet tal-proġetti differenti tal-UN-LiREC huma li jittrejnjaw it-trejners f'akkademji ta' l-infurzar tal-liġi, jiżviluppaw it tag]mir biex jittejjeb l-kontroll fuq il-kummerċ ta' armi legali, jimpedixxu u jgħinu fil-ġlieda kontra t-traffikar illegali ta' l-armi fl-Amerika Latina u l-Karibew, jiffaċilitaw d-distruzzjoni ta' l-armi żejda u t-titjib fl-immaniġġjar ta' stokk, u jisostjenu l-membri parlamentari fit-titjib tal-liġijiet relattati ma l-armi, l-munizjon u l-isplussivi.(5) Attivitajiet taħt dawn il-proġetti ħa jkunu intrapriżi mill-UN-LiREC u L-Organizzazzjoni ta' L-Istati Amerikani jikooperaw ma istituzzjonijiet oħra.(6) Il-Kummissjoni qablet li tiġi inkarigata bl-implimentazzjoni ta' din id-Deċiżjoni.(7) L-Unjoni Ewropea għalhekk għandha l-intenzjoni li toffri assistenza finanzjarja kontinwa lill-attivitajiet ta' l-UN-LiREC skond it-Titolu II ta' l-Azzjoni Konġunta 2002/589/PESK.(8) Il-Kummissjoni tassigura visibilta' adegwata tal-kontribut ta' l-Unjoni Ewropea lill-proġetti, inkluż b'miżuri approprjati meħudin mill-UN-LiREC,IDDECIEDA DAN LI GEJ:Artikolu 11. L-Unjoni Ewropea għandha tikkontribwixxi għall-ġlieda kontra l-akkumulazzjoni destabilizzanti u t-tixrid ta' armi zg]ar u armi ħfief fl-Amerika Latina u l-Karibew permezz ta' sostenn kontinwu lill-attivitajiet ippjanati mill-UN-LiREC.2. Għal din ir-raġuni, l-Unjoni Ewropea għandha tipprovdi appoġġ finanzjarju lid-Dipartiment għall-Affarijiet tad-Diżarm tan-Nazzjonijiet Uniti (DDA), f'isem min il-UN-LiREC qed taġixxi, għall-proġetti immirati għat-trejning tat-trejners f'akkademji ta' l-infurzar tal-liġi permezz ta' l-izviluppar ta' korsijiet speċifiċi u eżercizzji simulatorji, għall-iżviluppar ta' tagħmir b'viżjoni għall-faċilitizzazzjoni ta' sforzi għat-titjib tal-kontroll tal-kummerċ ta' l-armi legali, għall-impediment u l-ġlied kontra t-traffiku illegali fl-Amerika Latina u l-Karibew, għall-faċilitizzazzjoni tad-distruzjoni ta' armi żejda u t-titjib fl-immaniġġjar ta' stokk, kif ukoll għas-sostenn lil membri parlamentari għat-titjib tal-liġi fuq il-mekkaniżmi ta' kontroll relattati ma l-armi, l-munizzjon u l-isplussivi.3. Il-Kummissjoni għandha tkun inkarigata bl-implimentazzjoni ta' din id-Deċiżjoni. Biex jintlaaq dan, il-Kummissjoni għandha tikkonkludi ftehim finanzjarju mad-DDA, f'isem min il-UN-LiREC qed taġixxi, fuq il-kundizzjonijiet ta' l-użu tal-kontribut ta' l-Unjoni Ewropea, li tieħu l-forma ta' konċessjoni. Il-ftehim finanzjarju li għandu jiġi konkluż jistipula li l-UN-LiREC, DDA u l-isħab ta' l-UN-LiREC għandhom jassiguraw il-visibbiltà tal-kontribut ta' l-Unjoni Ewropea lill-proġett, f'mod approprjat.Artikolu 21. L-ammont tar-riferenza finanzjarja għall-għanijiet imsejħa fl-Artikolu 1 għandu jkun ta' EUR 700000.2. Il-ġestjoni ta' l-infiq iffinanzjat mill-ammont speċifikat fil-paragrafu 1 g]andu jkun soġġett għall-proċeduri tal-Komunità u r-regoli applikabli għall-estimi ġenerali ta' l-Unjoni Ewropea.Artikolu 3Il-Kummissjoni għandha tissottometti rapporti regolari fuq l-implimentazzjoni ta' din id-Deċiżjoni lill-entitajiet rilevanti tal-Kunsill, skond l-Artikolu 9(1) ta' l-Azzjoni Konġunta 2002/589/PESK. Din l-informazzjoni tkun ibbażata partikolarment fuq rapporti regolari provduti mill-UN-LiREC/DDA taħt ir-relazzjoni kuntrattwali tagħha mall-Kummissjoni, kif stipulat fl-Artikolu 1 hawn fuq.Artikolu 41. Din id-Deċiżjoni għandha tidħol fis-seħħ fl-1 ta' Awissu 2003; infiq magħmul fl-implimentazzjoni ta' din l-azzjoni għandu jkun eliġibbli minn dik id-data. Id-Deċiżjoni tiskadi fl-31 ta' Lulju 2004.2. Din id-Deċiżjoni għandha tkun reveduta 10 xhur wara id-data ta' l-adozzjoni tagħha.Artikolu 5Din id-Deċiżjoni għandha tkun ippublikata fil-Gurnal Uffiċjali ta' l-Unjoni Ewropea.Magħmula fi Brussel, fil-21 ta' Lulju 2003.Għall-KunsillIl-PresidentF. Frattini[1] ĠU L 191, tad-19.7.2002, p. 1.[2] ĠU L 72, ta' l-14.3.2001, p. 1.--------------------------------------------------


title: Id-Deċiżjoni tal-Kummissjoni tal-25 ta' Marzu 2003 li tistabbilixxi grupp konsultattiv, li jkun magħruf bħala il-Grupp ta' l-Esperti dwar it-Traffikar fil-Bnedmin

text:
Avviż Legali Importanti

|

32003D0209

Official Journal L 079 , 26/03/2003 P. 0025 - 0027

		Id-Deċiżjoni tal-Kummissjonital-25 ta' Marzu 2003li tistabbilixxi grupp konsultattiv, li jkun magħruf bħala "il-Grupp ta' l-Esperti dwar it-Traffikar fil-Bnedmin"(2003/209/KE)IL-KUMMISSJONI TAL-KOMUNITAJIET EWROPEJ,Wara li kkonsidrat t-Trattat dwar l-Unjoni Ewropea,Billi:(1) L-Unjoni għandha żżomm u tiżviluppa lill-Unjoni bħala żona ta' libertà, sigurtà u ġustizzja.(2) L-Unjoni għandha tipprovdi ċitaddini b'livell għoli ta' sigurtà ġewwa żona ta' libertà, sigurtà u ġustizzja. Dak l-għan għandu jinkiseb billi tiġi pprevenuta u miġġielda l-kriminalità, organizzata jew xorta oħra, b'mod partikolari fit-traffikar fil-persuni u l-offiżi kontra t-tfal.(3) Skond l-Artikolu 5(3) tal-Karta tad-Drittijiet ta' l-Unjoni Ewropea, it-traffikar fil-bnedmin huwa pprojbit.(4) It-traffikar fil-bnedmin kif iddefinit fid-Deċiżjoni Qafas tal-Kunsill 2002/629/JHA tad-19 ta' Lulju 2002 dwar il-ġlieda kontra t-traffikar fil-bnedmin huwa delitt gravi li jikkomprendi vjolazzjonijiet tad-drittijiet fundamentali tal-bniedem u tad-dinjità umana u jeħtieġ approċċ multi-dixxiplinarju li jindirizza l-katina intiera tat-traffikar, li tinfirex fuq il-pajjiżi ta' l-oriġini, it-transitu u d-destinazzjoni bl-istess mod.(5) Il-Kunsill Ewropew ta' Tampere tal-15 u s-16 ta' Ottubru 1999 sejjaħ għal-prevenzjoni ta' kull għamla ta' traffikar fil-persuni. Il-Kunsill Ewropew ta' Sivilja tal-21 u t-22 ta' Ġunju 2002 wera l-ħtieġa għal azzjoni riżoluta sabiex tikkumbatti t-traffikar fil-bnedmin.(6) Id-Dikjarazzjoni ta' Brussel bħala r-riżultat finali tal-Konferenza Ewropea dwar il-Prevenzjoni u l-Ġlieda kontra t-Traffikar fil-bnedmin - Sfida Globali għas-Seklu 21, mit-18 sal-20 ta' Settembru 2002 tinkludi anness ta' rakkommandazzjonijiet, standards u l-aħjar prattiċi u tesprimi l-ħtieġa li l-Kummissjoni tistabbilixxi grupp ta' esperti dwar it-traffikar fil-persuni.(7) Dan il-grupp ta' esperti għandu jikkontribwixxi sabiex jiżviluppa iktar il-prevenzjoni tat-traffikar fil-bnedmin u l-ġlieda kontra tiegħu u jgħin lill-Kummissjoni tiġbor opinjonijiet dwar kull inizjattiva Komunitarja li jkollha x'taqsam mat-traffikar fil-bnedmin.(8) Għalhekk, għandu jiġi stabbilit dan il-grupp ta' esperti, għandu jiġi ddefinit il-mandat tiegħu u għandha tiġi organizzata l-amministrazzjoni tiegħu,ADOTTAT DIN ID-DEĊIŻJONI:Artikolu 1Is-suġġett1. Huwa hawnhekk stabbilit grupp konsultattiv, li jkun magħruf bħala l-grupp ta' l-esperti dwar it-traffikar fil-bnedmin, minn issa ‘l quddiem imsejjaħ il-grupp ta' l-esperti.2. Il-grupp ta' l-esperti għandu jkun magħmul minn individwi kkwalifikati konpetenti sabiex jikkonsidraw materji li jkollhom x'jaqsmu mat-traffikar fil-bnedmin. Din il-kompetenza għandha tkun imsejsa fuq l-esperjenza li toħroġ minn attivitajiet għall-amministrazzjonijiet ta' l-Istati Membri u l-pajjiżi kandidati ta' l-UE u għall-organizzazzjonijiet inter-governattivi, internazzjonali u mhux governattivi involuti fil-ġlieda kontra t-traffikar fil-bnedmin jew fir-riċerka akkademika għal universitajiet u istituti pubbliċi jew privati.Artikolu 2Il-Missjoni1. Il-Kummissjoni tista' tikkonsulta lill-grupp ta' l-esperti dwar kull materja li jkollha x'taqsam mat-traffikar fil-bnedmin.2. Il-grupp ta' l-esperti għandu joħoġ opinjonijiet u rapporti lill-Kummissjoni fuq it-talba ta' din ta' l-aħħar jew minn rajh, filwaqt li jagħti l-konsiderazzjoni mistħoqqa lir-rakkommandazzjonijiet tad-Dikjarazzjoni ta' Brussel.3. B'mod partikolari, għandu jiġi ssottomess rapport tal-grupp ta' l-esperti dwar dawn ir-rakkommandazzjonijiet fi żmien disa' xhur minn meta jkun ġie stabbilit il-grupp sabiex jgħin lill-Kummissjoni bil-ħsieb li tvara iktar proposti konkreti fil-livell Ewropew.Artikolu 3Il-komposizzjoni1. Il-grupp ta' l-esperti għandu jkun fih 20 membru.2. Il-membri tal-grupp ta' l-esperti għandhom ikunu individwi b'esperjenza fil-ġlieda kontra t-traffikar fil-bnedmin li joħoġu minn attivitajiet għal:(a) l-amministrazzjonijiet ta' l-Istati Membri ta' l-UE (seba' membri),(b) l-amministrazzjonijiet tal-Pajjiżi Kandidati (erba' membri),(ċ) organizzazzjonijiet inter-governattivi, internazzjonali u mhux governattivi attivi fil-livell Ewropew b'esperjenza u kompetenza ddokumentati tajjeb fiż-żona tat-traffikar fil-bnedmin (disa' membri).Individwi b'esperjenza li tkun ġejja mir-riċerka akkademika għal universitajiet jew istituti pubbliċi jew privati fl-Istati Membri ta' l-UE jistgħu wkoll isiru membri tal-grupp ta' l-esperti safejn u sakemm proposti mill-partijiet imsemmija hawn fuq.3. Il-grupp ta' l-esperti għandu jinkludi mill-inqas 40 % tal-membri ta' kull sess.4. Il-membri jinħatru bħala esperti indipendenti u ma jirrappreżentawx l-istati jew l-organizzazzjonijiet li jaħdmu għalihom.Artikolu 4Il-ħatra1. Il-membri għandhom jinħatru mill-Kummissjoni fuq il-bażi ta' kriterji oġġettivi ta' kompetenza u esperjenza ppruvati. Il-Kummissjoni se taħtar il-membri minn lista magħmula mill-persuni kollha proposti minn:(a) il-Gvernijiet ta' l-Istati Membri ta' l-UE,(b) il-Gvernijiet tal-Pajjiżi Kandidati,(ċ) l-Organizazzjonijiet internazzjonali, inter-governattivi u mhux governattivi attivi fil-prevenzjoni u l-ġlieda fit-traffikar fil-persuni fil-livell Ewropew u li l-proġetti tagħhom kontra t-traffikar kienu kkofinanzjati taħt wieħed mill-propgrammi STOP I jew STOP II ta' l-UE.Kull Stat Membru jew pajjiż kandidat u kull organizzazzjoni msemmija hawn fuq jistgħu jipproponu sa tliet persuni biex isiru membri.2. Il-Kummissjoni għandha tippubblika l-lista tal-membri għat-tagħrif fil-Ġurnal Uffiċjali ta' l-Unjoni Ewropea.Artikolu 5Il-mandat1. L-iskond tal-kariga tal-membri għandu jkun ta' sena. Jista' jiġi mġedded.2. Ma' l-iskadenza tal-mandat tagħhom, il-membri tal-grupp ta' l-esperti għandhom jissoktaw fil-kariga sakemm jiġu mibdula jew maħtura mill-ġdid.3. Il-mandat għandu jtemm fil-każ ta' riżenja jew mewt. F'dan il-każ il-membru għandu jiġi mibdul għall-bqija tal-perjodu taż-żmien skond il-proċedura stabbilita fl-Artikolu 4.4. Ma għandux ikun hemm ħlas għall-kompiti mwettqa.Artikolu 6Il-gruppi tax-xogħolFit-twettiq tal-missjoni tiegħu kif iddikjarat fl-Artikolu 2, il-grupp ta' l-esperti jista' jistabbilixxi gruppi tax-xogħol ad hoc. Il-gruppi tax-xogħol għandu jkun fihom l-iktar sa tmien membri.Artikolu 7L-esperti adizzjonali1. Il-grupp ta' l-esperti jista' jistieden kull persuna b'kompetenza speċifika dwar materja fuq l-aġenda sabiex jipparteċipa fix-xogħol tiegħu. Dawn il-persuni għandhom jipparteċipaw biss fid-diskussjoni tal-materja li ghaliha jkunu ġew mistiedna.2. Il-grupp ta' l-esperti jista' jistieden rappreżentanti uffiċjali ta' l-Istati Membri, tal-pajjiżi kandidati jew ta' pajjiżi terzi u ta' l-organizzazzjoniet internazzjonali, inter-governattivi u mhux governattivi.Artikolu 8Il-Presidenza u l-Bureau1. Il-grupp ta' l-esperti, filwaqt li jaġixxi b'maġġoranza ta' żewġ terzi tal-membri preżenti, għandu jeleġġi President u żewġ Viċi-Presidenti minn fost il-membri tiegħu.2. Ma' l-iskadenza tal-mandat tagħhom, il-President u l-Viċi Presidenti għandhom jibqgħu fil-kariga sakemm jiġu mibdula jew maħtura mill-ġdid.3. Fil-każ tat-tmiem tal-mandat bir-riżenja jew il-mewt tal-President jew ta' wieħed mill-Viċi-Presidenti, għandhom jiġu eletti min joħdilhom posthom għall-bqija tal-kariga tagħhom, skond il-proċedura ddikjarata fil-paragrafu 1.4. Il-President u l-Viċi-Presidenti għandhom jikkostitwixxu l-Bureau.5. Il-Bureau għandu jħejji u jorganizza x-xogħol tal-grupp ta' l-esperti.6. Il-Bureau jista' jistieden ir-rapporteurs minn kull grupp tax-xogħol sabiex jieħdu sehem fil-laqgħat tiegħu.Artikolu 9Is-servizzi segretarjaliIl-Kummissjoni għandha tipprovdi s-servizzi segretarjali tal-grupp ta' l-esperti, tal-Bureau u tal-gruppi tax-xogħol.Artikolu 10L-attendenza tas-servizzi tal-KummissjoniRappreżentanti tas-servizzi interessati tal-Kummissjoni jistgħu jattendu l-laqgħat tal-grupp ta' l-esperti, tal-Bureau u tal-gruppi tax-xogħol.Artikolu 11L-opinjonijiet u r-rapporti1. Il-grupp ta' l-esperti għandu jissottometti l-opinjonijiet u r-rapporti tiegħu lill-Kummissjoni. Il-Kummissjoni tista' tiffissa temma taż-żmien li fiha għandhom jitwasslu l-opinjoni jew ir-rapport.2. Id-deliberazzjonijiet tal-grupp ta' l-esperti ma għandhom ikunu bla ħsara għall-ebda vot. Meta opinjoni jew rapport jiġu adottati unimament mill-grupp ta' l-esperti, dan ta' l-aħħar għandu jistabbilixxi konklużjonijiet komuni u jehmiżhom mal-minuti. Meta l-grupp ta' l-esperti jonqos milli jasal għal qbil unanimu dwar opinjoni jew rapport, għandu jgħarraf lill-Kummissjoni bil-veduti espressi dwar in-nuqqas ta' qbil.3. Il-Kummissjoni tista' tippubblika fuq l-Internet kull rapport, opinjoni jew proċediment tal-grupp ta' l-esperti li mhumiex ta' natura kunfidenzjali.Artikolu 12Il-laqgħat1. Il-grupp ta' l-esperti għandu jiltaqa' fis-sede tal-Kummissjoni fuq stedina mill-Kummissjoni.2. Il-Bureau għandu jiġi mlaqqa' fis-sede tal-Kummissjoni fuq l-inizjattiva tal-Presidemt bi ftehim mal-Kummissjoni.Artikolu 13Is-segretezzaMingħajr preġudizzju għad-disposizzjonijiet ta' l-Artikolu 287 tat-Trattat, il-membri tal-grupp ta' l-esperti ma għandhom jiżvelaw l-ebda tagħrif li jiksbu permezz tax-xogħol tagħhom fil-grupp ta' l-esperti jew fil-gruppi tiegħu tax-xogħol, fil-każijiet meta l-Kummissjoni tgħarrafhom illi l-opinjoni jew il-materja partikolari tkun sigrieta. F'dan il-każ, il-membri tal-grupp ta' l-esperti u r-rappreżentanti tal-Kummissjoni biss jistgħu jattendu l-laqgħat.Artikolu 14Id-dħul fis-seħħDin id-Deċiżjoni għandha jkollha effett fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmula fi Brussel, fil-25 ta' Marzu 2003.Għall-KummissjoniAntónio VitorinoMembru tal-Kummissjoni--------------------------------------------------


title: Id-Deċiżjoni tal-Kunsill tas-17 ta' Lulju 2000 li temenda d-Deċiżjoni 1999/311/KE li tadotta t-tielet fażi ta' l-iskema trans-Ewropea għall-edukazzjoni għolja (Tempus III) (2000 to 2006)

text:
Avviż Legali Importanti

|

32000D0460

Official Journal L 183 , 22/07/2000 P. 0016 - 0016

		Id-Deċiżjoni tal-Kunsilltas-17 ta' Lulju 2000li temenda d-Deċiżjoni 1999/311/KE li tadotta t-tielet fażi ta' l-iskema trans-Ewropea għall-edukazzjoni għolja (Tempus III) (2000 to 2006)(2000/460/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 308 tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kunsill Ekonomiku u Soċjali [2],Wara li kkunsidra l-opinjoni tal-Kumitat tar-Reġjuni [3],Billi:(1) B'Deċiżjoni 1999/311/KE [4] il-Kunsill adotta it-tielet fażi ta' l-iskema ta' kooperazzjoni trans-Ewropea għall-edukazzjoni għolja (Tempus III) (2000 sa 2006).(2) Dan il-programm huwa maħsub għall-pajjiżi mhux assoċjati ta' l-Ewropa ċentrali u tal-lvant eliġibbli għall-għajnuna ekonomika bis-saħħa tar-Regolament (KEE) Nru 3906/89 (programm Phare) [5] jew il-programm maħsub biex jissostitwih u l-istati indipendenti ġodda ta' dik li kienet l-Unjoni Sovjetika kif dispost fir-Regolament tal-Kunsill (KE, Euratom) Nru 99/2000 tad-29 ta' Diċembru 1999 li jirrigwarda d-dispożizzjonijiet ta' għajnuna lill-Istati sħab fl-Ewropa tal-Lvant u l-Asja Ċentrali [6] (li jieħu post il-programm il-qadim Tacis).(3) In-nota tal-qiegħ mdaħħla fl-Artikolu 2 tgħid li "bħalissa" il-programm għandu x'jaqsam ma' l-Albanija, il-Bosnia-Herzegovina u Dik li Qabel Kienet ir-Repubblika Jugoslava tal-Maċedonja.(4) Huwa importanti li jkun jista' jiġi estiż il-programm Tempus III lill-pajjiżi oħra fir-reġjun għall-ġejjieni, partikolarment il-Kroazja,IDDEĊIEDA KIF ĠEJ:Artikolu 1Deċiżjoni Nru 1999/311/KE huwa b'dan emendat kif ġej:1. Fl-Artikolu 2, l-ewwel paragrafu għandu jinbidel b'li ġej:"Tempus III jikkonċerna l-pajjiżi mhux assoċjati ta' l-Ewropa taċ-Ċentru u tal-Lvant indikati bħala eliġibbli għall-għajnuna ekonomika bis-saħħa tar-Regolament (KEE) Nru 3906/89 (programm Phare) jew il-programm maħsub biex jieħu postu, u l-istati indipendenti ġodda ta' dik li qabel kienet l-Unjoni Sovjetika u l-Mongolja msemmija fir-Regolament (KE, Euratom) Nru 99/2000 (li jieħu post il-programm qadim Tacis). Dawn il-pajjiżi huma minn hawn 'l quddiem msejħin "pajjiżi eliġibbli"."2. In-nota 1 f'qiegħ il-paġna għandha titħassar.Artikolu 2Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fis-17 ta' Lulju 2000.Għall-KunsillIl-PresidentL. Fabius[1] Opinjoni mogħtija nhar l-14 ta' Ġunju 2000 (għadha mhix pubblikata fil-Ġurnal Uffiċjali[2] Opinjoni mogħtija fid-29 ta' Mejju 2000 (għadha mhix pubblikata fil-Ġurnal Uffiċjali).[3] Opinjoni mogħtija nhar l-14 ta' Ġunju 2000 (għadha mhix pubblikata fil-Ġurnal Uffiċjali[4] ĠU L 120, tat-8.5.1999, p. 30.[5] ĠU L 375, tat-23.12.1989, p. 11. Regolament kif l-aħħar emendat bir-Regolament (KE) Nru 1266/1999 (ĠU L 161, ta' l-20.6.1999, p. 68).[6] ĠU L 12, tat-18.1.2000, p. 1.--------------------------------------------------